गैर धर्म के लड़के से शादी के खिलाफ थे पेरेंट; गौरी की जिद के आगे झुकना पड़ा
Shahrukh Khan and Gauri Khan's Love Story: Overcoming Obstacles to Build a Lasting Relationship हालांकि दोनों की शादी में काफी अड़चने भी आई थीं। गौरी के मां-बाप नहीं चाहते थे कि उनकी शादी गैर धर्म वाले से हो
शाहरुख खान और गौरी खान लगभग 30 साल से एक दूसरे के साथ हैं। हालांकि दोनों की शादी में काफी अड़चनें भी आई थी। गौरी के मां-बाप नहीं चाहते थे कि उनकी शादी गैर धर्म वाले से हो। गौरी ने एक पुराने इंटरव्यू में कहा था कि अपने पेरेंट से मिलाने के पहले उन्होंने शाहरुख का नाम बदलकर अभिनव रख दिया था। इससे लगे कि लड़का हिंदू है। बाद में गौरी के घरवालों को उनके सामने झुकना पड़ा और शादी के लिए अपनी रजामंदी देनी पड़ी।
पेरेंट को लगे शाहरुख हिंदू हैं इसलिए नाम बदला
2008 में संदीप खोसला और अबू जानी को दिए इंटरव्यू में गौरी ने कहा, 'मेरे माता-पिता इस शादी के खिलाफ थे। शादी का फैसला लेने के लिए हम दोनों काफी यंग थे। मैं एक ऐसे इंसान के साथ शादी करने जा रही थी जो फिल्मों में काम करने जा रहा था।
इसके अलावा सबसे बड़ी बात ये थी कि वो गैर धर्म से आता था। पेरेंट को लगे कि वो (शाहरुख) हिंदू है, इसलिए हमने उनका नाम बदल दिया। बाद में हमें लगा कि ये कितनी बचकानी और मूर्खों वाली हरकत थी।'
पहली बार दिल्ली के क्लब में मिले थे शाहरुख-गौरी
शाहरुख और गौरी की पहली मुलाकात 1984 में दिल्ली के क्लब में हुई थी। शाहरुख उस वक्त 19 साल के थे जबकि गौरी 14 साल की थीं। पहली नजर में शाहरुख, गौरी को देखते ही रह गए थे। इसके बाद गौरी जहां जातीं शाहरुख उनका पीछा किया करते थे।
तीसरी मुलाकात में शाहरुख को गौरी का एड्रेस और घर का फोन नंबर मिल गया। इसके बाद दोनों में बातें होने लगीं। किसी को भनक न लगे इसलिए शाहरुख और गौरी में तब कोर्ड वर्ड में बात होती थी। मामला काफी आगे बढ़ चुका था, शाहरुख ने इसी बीच गौरी को प्रपोज कर दिया।
शाहरुख-गौरी को तीन बार करनी पड़ी थी शादी
गौरी भी शाहरुख से शादी करना चाहती थीं लेकिन उनके घर वालों को इस पर कड़ी आपत्ति थी। अंत में उन्होंने अपने घर वालों को शादी के लिए मना ही लिया। रिपोर्ट्स की माने तो शाहरुख और गौरी ने एक बार नहीं बल्कि तीन-तीन बार शादी की थी। दोनों ने पहली बार कोर्ट में शादी की, फिर एक बार हिंदू और मुस्लिम रीति-रिवाजों से शादी की।
बच्चों को धर्म में नहीं बांटना चाहते शाहरुख
शाहरुख खान और गौरी खान के रिश्ते की मिसाल पूरी फिल्म इंडस्ट्री में दी जाती है। शाहरुख हमेशा ये कहते हैं कि उनके मन में सभी धर्मों के लिए एक तरीके का सम्मान है। 2013 में आउटलुक टर्निंग पॉइंट्स से बात करते हुए कहा था कि वो नहीं चाहते उनके बच्चें धर्म की बेड़ियों में फंसे रहें।
उन्होंने कहा कि जब मेरे बच्चे पूछते हैं कि वो किस धर्म के हैं तो मैं उनसे हमेशा यही कहता हूं कि तुम पहले एक भारतीय हो। तुम्हारा धर्म इंसानियत है।
